**Parshas Shemos – The Lost Art of Yirat Shamayim**

 **(1שמות פרק א -**(יז) וַתִּירֶאןָ הַמְיַלְּדֹת אֶת הָאֱלֹהִים וְלֹא עָשׂוּ כַּאֲשֶׁר דִּבֶּר אֲלֵיהֶן מֶלֶךְ מִצְרָיִם וַתְּחַיֶּיןָ אֶת הַיְלָדִים: (יח) וַיִּקְרָא מֶלֶךְ מִצְרַיִם לַמְיַלְּדֹת וַיֹּאמֶר לָהֶן מַדּוּעַ עֲשִׂיתֶן הַדָּבָר הַזֶּה וַתְּחַיֶּיןָ אֶת הַיְלָדִים: (יט) וַתֹּאמַרְןָ הַמְיַלְּדֹת אֶל פַּרְעֹה כִּי לֹא כַנָּשִׁים הַמִּצְרִיֹּת הָעִבְרִיֹּת כִּי חָיוֹת הֵנָּה בְּטֶרֶם תָּבוֹא אֲלֵהֶן הַמְיַלֶּדֶת וְיָלָדוּ: (כ) וַיֵּיטֶב אֱלֹהִים לַמְיַלְּדֹת וַיִּרֶב הָעָם וַיַּעַצְמוּ מְאֹד: (כא) וַיְהִי כִּי יָרְאוּ הַמְיַלְּדֹת אֶת הָאֱלֹהִים וַיַּעַשׂ לָהֶם בָּתִּים: (כב) וַיְצַו פַּרְעֹה לְכָל עַמּוֹ לֵאמֹר כָּל הַבֵּן הַיִּלּוֹד הַיְאֹרָה תַּשְׁלִיכֻהוּ וְכָל הַבַּת תְּחַיּוּן: ס

**2) דגל מחנה אפרים שמות פרשת שמות -**ויהי כי יראו המילדות את האלהים ויעש להם בתים (א, כא). יש לומר בזה בדרך רמז כי ענין היראה הוא שמגביל לחכמה על דרך משל בחכמה לבד בלי יראה יכול לעשות כל הרשעות ולהיות חס ושלום חכמים להרע אך על ידי היראה נעשה גבול לחכמה שלא יכניס חכמתו בדבר זר רק בתורה ועבודה נמצא היראה עושה גבול וכלי להחכמה שלא תתפשט יותר מדאי וכן הוא בכל העולמות כי כולם בחכמה עשית והיה רוצה להתפשט יותר מדאי עד שגער בהם הקדוש ברוך הוא וזהו בחינת יראה שהוא צמצום וגבול שלא יתפשט יותר מדאי, וזה יש לומר הפירוש כל מי שיש בו יראת שמים דבריו נשמעים (ברכות ו' ב) על דרך וַיְשַׁמַע שאול את העם (שמואל - א ט"ו, ד') שפירושו לשון אסיפה והיינו על ידי היראה שבו דבריו נאספים ונקבצים הכל במדה ובמשקל וגבול שנעשה כלי וגבול אל החכמה ולכך יש לומר יראה נקראת בית על ידי שהוא צמצום וגבול וכלי, וזה יש לומר פירוש הפסוק ויעש להם בתים היינו כי יראו המילדות את האלהים וזכו ליראה ויעש להם בתים היינו שזכו ליראה הנקרא בית ונעשה כלי וגבול וצמצום כדרך היראה כנ"ל והבן:

עוד יש לפרש ויעש להם בתים, על דרך וראו כל עמי הארץ כי שם ה' נקרא עליך ויראו ממך (דברים כ"ח, י') שהפירוש הוא שה' יתברך הבטיח להם שהם יכנסו בגדר היראה שיראים מן ה' יתברך מהם יתהוו זה היראה שיראו מהם מחמת השראת שם ה' עליהם, וזה יש לומר כאן בשכר שיראו המילדות את האלהים זכו ויעש להם בתים היינו שהם נעשו בחינת יראה שהיו יראים מהם כל עם הארץ כי שם ה' נקרא עליהם ונכנסו בגדר היראה שיראו מהם והבן:

…או יאמר ויהי כי יראו המילדות את האלהים ויעש להם בתים, כי ידוע שהפרשיות של תפילין הם מוחין והבתים הם כלי לקבל המוחין וידוע שקודשא בריך הוא אסתכל באורייתא וברא עלמא כמו שכתוב בזוה"ק כמה פעמים ובראשית תרגומו בחוכמתא כי התורה היא חכמה והיא מוחין דכל עלמא, וזהו ויעש להם בתים היינו משה ואהרן ומרים שהם היו כלים לקבל המוחין שהיא התורה שעל ידם ניתנה התורה והבן:

**3 (תלמוד בבלי מסכת ברכות דף ו עמוד א -** דכתיב: וראו כל עמי הארץ כי שם ה' נקרא עליך ויראו ממך, ותניא, רבי אליעזר הגדול אומר: אלו תפילין שבראש.

**4 (תלמוד בבלי מסכת חגיגה דף יב עמוד א -**והיינו דאמר ריש לקיש: מאי דכתיב אני אל שדי אני הוא שאמרתי לעולם די. אמר ריש לקיש: בשעה שברא הקדוש ברוך הוא את הים היה מרחיב והולך, עד שגער בו הקדוש ברוך הוא ויבשו, שנאמר גוער בים ויבשהו וכל הנהרות החריב.

**5) ר' צדוק הכהן מלובלין - פרי צדיק בראשית פרשת בראשית -**וכמו שאמר רבי ר' בונם זצ"ל דשם זה מרמז על מה שאמרו (חגיגה י"ב א) אני הוא שאמרתי לעולם די שהיה העולם מרחיב והולך וכו' עד שגער בו הקדוש ברוך הוא והעמידו היינו כי הבריאה היתה כדי שיכירו הנבראים אלהותו יתברך שמו ואמר להם הקדוש ברוך הוא די שאין צריכים להתמתח עוד יותר כי תספיק הבריאה כמו שהיא להכיר ממנה אלהותו יתברך וממילא כשהכיר אברהם אבינו ע"ה מהבריאה אלהותו היה רואה מלך מלכי המלכים עומד עליו.

**6) דברים רבה פרשת וזאת הברכה פרשה יא -**אמר ר"א איזו היא הברכה שבירך משה בתורה תחלה בא"י אמ"ה אשר בחר בתורה הזאת וקדשה ורצה בעושיה ולא אמר בעמליה ולא אמר בהוגיה אלא בעושיה באלו שהן עושין את ד"ת, בעושיה אדם אומר למדתי חכמה ולא למדתי תורה מה אעשה אני שם אמר הקדוש ברוך הוא לישראל חייכם כל החכמה וכל התורה דבר אחד קל הוא כל מי שמתיירא אותי ועושה ד"ת כל החכמה וכל התורה בלבו, מנין שנאמר (תהלים קיא) **ראשית חכמה יראת ה' שכל טוב לכל עושיהם** (שם /תהלים/ יט) **יראת ה' טהורה עומדת לעד** (איוב כח) **יראת ה' היא חכמה** וגו'.